**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ**

**ՈՐՈՇՈՒՄ**

**\_\_\_ \_\_\_\_\_\_\_\_\_\_\_\_\_ 2021 թվական N \_\_\_\_ Ն**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2021 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 30-Ի N2215-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

Հիմք ընդունելով «Հայաստանի Հանրապետության բյուջետային համակարգի մասին» օրենքի 23-րդ հոդվածի 3-րդ մասը` Հայաստանի Հանրապետության կառավարությունը որոշում է.

1. «Հայաստանի Հանրապետության 2021 թվականի պետական բյուջեի մասին» օրենքի N 1 հավելվածի N 6 աղյուսակում և Հայաստանի Հանրապետության կառավարության 2020 թվականի դեկտեմբերի 30-ի «Հայաստանի Հանրապետության 2021 թվականի պետական բյուջեի կատարումն ապահովող միջոցառումների մասին» N 2215-Ն որոշման NN 5, 9 և 9.1 հավելվածներում կատարել փոփոխություններ և լրացումներ` համաձայն NN 1, 2 և 3 հավելվածների:
2. Սույն որոշումն ուժի մեջ է մտնում պաշտոնական հրապարակմանը հաջորդող օրվանից։

**Հայաստանի Հանրապետության վարչապետ**

**Նիկոլ Փաշինյան**

2021 թ. \_\_\_\_\_\_\_\_ **«**\_\_\_**»**

Երևան

**ՀԻՄՆԱՎՈՐՈՒՄ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2021 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 30-Ի N2215-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՈՐՈՇՄԱՆ ԸՆԴՈՒՆՄԱՆ**

1. **Իրավական ակտի ընդունման անհրաժեշտությունը**

Նախագծի ընդունումը պայմանավորված է ՀՀ 2021 թվականի պետական բյուջեով միջպետական և հանրապետական նշանակության ավտոճանապարհների միջին նորոգման աշխատանքների գնման գործընթացը «Գնումների մասին» օրենքի 15-րդ հոդվածի 6-րդ մասով կազմակերպելու անհրաժեշտությամբ:

1. **Կարգավորման հարաբերությունների ներկա վիճակը և առկա խնդիրները**

ՀՀ տարածքային կառավարման և ենթակառուցվածքների նախարարության կարիքների համար 2021 թվականի ընթացքում նախատեսվում է ձեռքբերել Հ-34/Մ-3/, Ստեփանավան-Պրիվոլնոե-Վրաստանի սահման հանրապետական նշանակության ավտոճանապարհի կմ0+000-կմ5+000 հատվածի, Մ-2, Երևան – Երասխ – Գորիս – Մեղրի – Իրանի Իսլամական Հանրապետության սահման միջպետական նշանակության ավտոճանապարհի կմ311+250-կմ313+000 և կմ316+350-կմ329+820 հատվածների, Մ-3, Թուրքիայի Հանրապետության սահման-Մարգարա-Վանաձոր-Տաշիր-Վրաստանի սահման միջպետական նշանակության ավտոճանապարհի կմ141+000-կմ154+000 հատվածի, Մ-4 Երևան-Սևան-Իջևան-Ադրբեջանի Հանրապետության սահման միջպետական նշանակության ավտոճանապարհի կմ 12+700 - կմ 26+000 (աջ կողմ) և կմ 11+000 - կմ 24+860(ձախ կողմ) հատվածների, Հ-21/Հ-75/, Հոռոմ-Արթիկ-Ալագյազ հանրապետական նշանակության ավտոճանապարհի կմ41+000-կմ53+200 հատվածի (այսուհետ՝ Տրանսպորտային օբյեկտներ) միջին նորոգում աշխատանքները:

ՀՀ 2021 թվականի պետական բյուջեով միջպետական, հանրապետական նշանակության ավտոմոբիլային աշխատանքների միջին նորոգման աշխատանքների համար հատկացվել է ընդհանուրը 4,484,181,600.0 ՀՀ դրամ, որից 318,923,469.0 ՀՀ դրամի օգտագործման ուղղությունները բաշխված են՝ համաձայն կից հավելվածի, իսկ 4,165,258,131.0 ՀՀ դրամ գումարը նախատեսված է թվարկված օբյեկտների միջին նորոգման աշխատանքների ձեռքբերման համար (Տեղեկանքը կցվում է):

Մինչդեռ վերը նշված օբյեկտների միջին նորոգման աշխատանքների արժեքը հնարավոր է բաշխել միայն վերջիններիս թերությունների ակտերը և նախահաշիվները կազմելուց հետո: Հիմք ընդունելով նշված հանգամանքը, ինչպես նաև բանակցությունների միջոցով միջին նորոգման ծրագրի շրջանակներում պետության կողմից ծախսվող միջոցները տնտեսելու և տնտեսված գումարները պետության այլ առաջնային ճյուղերին ուղղելու անհրաժեշտութամբ պայմանավորված առաջարկվում է վերը նշված օբյեկտների միջին նորոգման աշխատանքները ձեռք բերել «Գնումների մասին» օրենքի 15-րդ հոդվածի 6-րդ մասով՝ ՀՀ 2021 թվականի պետական բյուջեում վերաբաշխում կատարելով:

1. **Լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին.**

Նախագիծը լրացուցիչ ֆինանսական միջոցների անհրաժեշտություն և ՀՀ 2021 թվականի պետական բյուջեի եկամուտներում և ծախսերում փոփոխություններ չի առաջացնում:

1. **Նախագծի ընդունման ակնկալվող արդյունքը**

Նախագծի ընդունման արդյունքում ՀՀ 2021 թվականի պետական բյուջեով միջին նորոգման աշխատանքների համար հատկացված գումարներից կկատարվեն տնտեսումներ, որոնք կուղղվեն պետության համար այլ առաջնային ծրագրերի իրականացմանը: